Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: A Legfelsõbb Bíróság elnökhelyettese a bíróságok szervezetérõl és igazgatásáról szóló 1997. évi LXVI. törvény
Paragraph Index: 1065

2. A Legfelsõbb Bíróság a Bf.III. 572/1992. számú határozatában (BH 1993/206.) viszont olyan iránymutatást adott, miszerint az orgazdaság esetében a folytatólagosság megállapítása szempontjából nincs jelentõsége annak, hogy az alapcselekmény egy vagy több rendbeli bûncselekményként minõsül-e, miként a bûnkapcsolatok számának sem, nevezetesen annak, hogy az orgazda az alapcselekmény hány elkövetõjétõl szerez meg vagyoni haszonszerzés végett ingóságokat. Az ide kapcsolódó indokolás értelmében az orgazdaság jogi tárgya általánosságban a tulajdoni viszonyok egésze, ezért e cselekmény tulajdonképpeni sértettjének ez a jogvédte érdek tekinthetõ. Amennyiben tehát az orgazdaság kapcsán a folytatólagosságnak a Btk. 12. §-a (2) bekezdésében írt feltételei közül az ugyanolyan bûncselekmény, az egységes akaratelhatározás, valamint a rövid idõközökbeni többszörös elkövetés egyaránt fennáll, a törvényi egység megállapításának nincs akadálya, mivel az azonos társadalmi érdek sérelme folytán a bûncselekmény azonos sértett sérelmére megvalósultnak tekintendõ.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes